tartuNLP/wikipedia-smugri-20251201 huggingface dataset:
Adrien Rabiot

Adrien Rabiot-Provost (sündinud 3. aprillil 1995 Saint-Maurice'is) on Prantsusmaa jalgpallur, kes mängib keskpoolkaitsjana Itaalia kõrgliiga klubis Torino Juventus ja Prantsusmaa jalgpallikoondises.
Ta alustas profikarjääri Prantsusmaa klubis Paris Saint-Germain, mille põhimeeskonnas debüteeris ta 2012. aastal. Hooaja 2012–13 teises pooles mängis ta laenul Toulouse'is. Alates hooajast 2013–14 kuulus Rabiot Paris Saint-Germaini põhikoosseisus. Paris Saint-Germainiga tuli ta viis korda Prantsusmaa meistriks.
2019. aasta juulis siirdus ta Juventusesse. Hooajal 2019–20 tuli ta klubiga Itaalia meistriks.
2013. aastal võitis Rabiot Prantsusmaa kuni 19-aastaste koondisega Euroopa omavanuste meistrivõistlustel hõbemedali. Prantsusmaa jalgpallikoondises tegi ta debüüdi 15. novembril 2016 sõprusmängus Elevandiluuranniku vastu. Koondisekarjääri esimese värava lõi ta 13. novembril 2021 MM-i valikmängus Kasahstani vastu. Ta kuulus Prantsusmaa koondisse 2021. aasta Euroopa meistrivõistlustel.
Klinë

Klinë (serbia keeles Klina) on linn Kosovos Peja rajoonis.
Linn paikneb samanimelise jõe suudmekohal Valgesse Drini.
2011. aastal elas linnas 5542 inimest.
Linna lähedal asub Kosovo üks suurematest boksiidikaevandustest.
Gorey

Gorey (iiri keeles "Guaire") on linn Iirimaal Wexfordi krahvkonnas.
Aastate 1996 ja 2016 vahel linna elanike arv rohkem kui kahekordistus: 3939 elanikult 9822 elanikuni.
Arklow

Arklow on linn Iirimaal Wicklow' krahvkonnas.
Linn paikneb Iirimaa idarannikul Avoca jõe suudmes. Jõgi jagab linna väiksemaks põhja- ja suuremaks lõunaosaks.
2016. aastal elas seal 13 163 inimest.
Läheduse tõttu Dublinile ja tänu heale transpordiühendusele töötab palju Arklow elanikke Dublinis. Maantee N11 Dublinist Rosslare'i möödub Arklowst. Arklow raudteejaam avati 1863. aastal.
Wicklow

Wicklow (iiri keeles "Cill Mhantáin", vanapõhja keeles "Víkingaló") on linn Iirimaal, mis moodustab Wicklow' krahvkonna halduskeskuse.
Wicklow asub 42 km Dublinist lõunas. Linna läbib Vartry jõgi. 2016. aastal elas linnas 10 584 inimest.
Oleksandr Bogomoletsi nimeline Rahvuslik Meditsiiniülikool

Oleksandr Bogomoletsi nimeline Rahvuslik Meditsiiniülikool (ukraina keeles "Національний медичний університет імені О.О. Богомольця") on ülikool Kiievis.
Dalandzadgad

Dalandzadgad (mongoli keeles Даланзадгад) on linn Mongoolias, Lõuna-Gobi aimaki halduskeskus.
Linn asub Gobi kõrbes, merepinnast 1470 meetri kõrgusel.
Valgusefektiivsus

Valgusefektiivsus (ingl "luminous efficacy, luminous efficiency") on valgusvoo ja seda määrava kiirgusvoo suhe, mõõtühik luumen vati kohta (lm/W). Valgusefektiivsuse tähis on liitkiirguse korral formula_1 ja lainepikkusega formula_2 monokromaatsel kiirgusel formula_3. Valgusefektiivsus näitab, kui tõhusalt muundab inimsilm elektromagnetkiirgust nähtavaks valguseks. 
Silma spektraalse valgustundlikkuse alusel kujutatakse valgusefektiivsust formula_3 lainepikkuse funktsioonina kiirguse maksimaalse spektraalse valgusefektiivsuse suhtes. Selleks maksimaalväärtuseks päevastes nägemisoludes on vastavalt SI põhiühiku kandela definitsioonile fikseeritud 683 lm/W (monokromaatse kiirguse sagedusel 740 nm).
Valgusallika valgusefektiivsust nimetatakse valgusviljakuseks.
Saha võrrand

Saha võrrand (ka Saha ionisatsioonivõrrand, Eggerti-Saha võrrand) kirjeldab gaasi ionisatsiooniastme sõltuvust temperatuurist. Selle võrrandi tuletas 1920. aastal India füüsik Meghnad Saha Boltzmanni jaotusfunktsioonist. Võrrandit rakendatakse peamiselt astrofüüsikas tähtede atmosfääri uurimisel ja spektrite liigitamisel.
Gaasi temperatuuri tõusmisel kasvab selle aatomite liikumisenergia ja aatomite omavahelisel põrkumisel hakkavad neist eralduma elektronid, s.t toimub ionisatsioon. Niisuguse aineoleku puhul on tegemist vähemal või suuremal määral ioniseerunud plasmaga. Saha võrrand kirjeldab plasma ionisatsiooniastet funktsioonina gaasi temperatuurist ja rõhust ning samuti aatomite ioniseerimiseks vajalikust energiast, kui gaas on termodünaamilise tasakaalu olekus ja aatomite vastastikmõju potentsiaalne energia on nende kineetilise energiaga võrreldes väike.
Saha võrrand puhta (üht liiki aatomitest koosneva) gaasi puhul 
 formula_1
kus
 formula_2 on formula_3-ndat järku ionisatsiooniga aatomite kontsentratsioon (formula_3 on ionisatsiooniaste, s.o puudujäävate elektronide arv);
 formula_5 on elektronide kontsentratsioon;
 formula_6 on energia, mis on vajalik formula_3 elektroni eraldamiseks aatomist, s.t formula_3-nda ionisatsiooniastme loomiseks;.
 formula_9 on statistiline summa:
 formula_10 on formula_11 taseme formula_3-kordse iooni statistiline osakaal;
 formula_13 on gaasi temperatuur;
 formula_14 on Boltzmanni konstant;
 formula_15 on De Broglie termiline lainepikkus:
 formula_16 on elektroni mass;
 formula_17 on Plancki konstant.
Saha võrrandist tuleneb, et ioniseeruvad need aatomid, mille elektronide energia ületab Boltzmanni jaotusele vastava ionisatsioonienergia.
Poiseuille seadus

Poiseuille seadus (ka "Hageni-Poiseuille seadus") määrab vooluhulga vedeliku laminaarsel (keeristeta) voolamisel ümmarguse ristlõikega pikas sirges torus (ka kapillaaris): 
 formula_1
kus
 formula_2 on vooluhulk, s.o ajaühikus toru ristlõiget läbiva vedeliku ruumala, ühik kuupmeeter sekundis (m3/s);
 formula_3 on toru siseraadius (m);
 formula_4 on toru pikkus (m);
 formula_5 on rõhulang torus (Pa); siin on formula_6 vedeliku rõhk toru alguses ja formula_7 rõhk toru lõpus);
 formula_8 on vedeliku dünaamiline viskoossus (Pa·s).
Kui raadiuse asemel on antud toru läbimõõt formula_9, siis avaldub võrrand kujul
 formula_10 
Oluline on tähele panna vooluhulga suurt sõltuvust toru läbimõõdust; näiteks selle kahekordistamisel kasvab vooluhulk 16-kordselt.
Seadus on järeldus Stokesi seadusest. Selleni jõudsid teineteisest sõltumatult Gotthilf Hagen 1839. aastal ja Jean Léonard Marie Poiseuille 1838. aastal. Esimesena avaldas võrrandi Poiseuille 1840. aastal.
William Bowie

 
William Bowie (6. mai 1872 – 28. august 1940) oli Ameerika Ühendriikide insener ja geodeet. 
Päritolu ja hariduskäik.
William Bowie sündis 1872. aastal Grasslandis Ameerika Ühendriikides Marylandi osariigis Anne Arundeli maakonnas.
Ta oli pere teine laps. Tema vanemad olid Thomas John Bowie ja Susanna Hall (Anderson). Mõlemad neist olid ameerika juurtega Marylandi peredest. Tema vanaisa oli John Bowie, kes emigreerus Ameerikasse 1705. aastal ja oli prominentne kohaliku vabariiklaste partei liige teenides ühe ametiaja Marylandi parlamendis.
William Bowie õppis järgmistes kohalikes koolides ja ülikoolides:
1893. aastal sai Bowie Trinity Vollege'is () loodusteaduse bakalaureusekraadi, kunstide magistrikraadi 1907. aastal ja doktorikraadi 1919. aastal. Lehighi ülikoolis () omandas ta õpetajakutse 1895. aastal ja veel ühe doktorikraadi 1922. aastal. 
William Bowie sai aukraadi 1936. aastal Edinburghi ülikoolilt () koosolekul. Ta oli president aastatel 1933–1936. Ta sai 1937. aastal doktorikraadi George Washingtoni ülikoolilt ().
Töökäik.
1895. aastal hakkas Bowie läbi viima Ameerika Ühendriikide ranniku- ja geodeetilisi uuringuid. Bowie teaduslikud uuringud olid seotud isostaasia teooriaga ning selle rakendustega dünaamilises ja struktuurigeoloogias. Esimese maailmasõja ajal teenis ta majorina USA maaväe insenerikorpuses.
1909. aastal nimetati ta geodeetilise töö inspektoriks ja arvutussektsiooni ülemaks. Ta esindas Ameerika Ühendriike nii erinevatel rahvusvahelistel geodeesia teemalistel konverentsidel ja kongressidel. Ta lahkus riigiteenistusest 1936. aastal, mil ta oli 64-aastane.
Ta kutsuti tagasi tegevteenistusse 1. juunil 1936 ning töötas kuni 31. detsembrini 1936, mil ta pensionile läks.
Bowie erialane tegevus oli suunatud kolmele põhieesmärgile: 
Ta oli Ameerika president kahel korral: esimene president aastatel 1920–1922 ja hiljem 1929–1932.
Isiklikku.
William Bowie abiellus 28. juunil 1899 Elizabeth Taylor Wattlesiga, kes oli pärit Alexandriast Virginia osariigist. Neil oli kaks lastː William, kes suri imikuna, ja Clagett, kellest sai lennundusinsener ja -disainer. 1940. aastal oli Bowiel insult ning ta viidi Mt. Alto haiglasse Washingtonis, kus ta sama aasta 28. augustil suri. Ta on maetud Arlingtoni riiklikule kalmistule Virginias.
William Bowie oli hea juht, avalik esineja ja vestluskaaslane. Ta tundis huvi haridusküsimuste vastu. Hoolimata teiste inimeste arvamusest oli tema põhimõtteks uurimistöid läbi viies teemast süvitsi aru saada.
Pärand.
Kaks veealust osa: ja on nime saanud William Bowie järgi. William Bowie nime kandis ka USA ranniku ja geodeetiliste teadustööde uurimislaev USC&amp;GS Bowie, mis oli töökorras aastatel 1946–1967.
William Bowie Medal on Ameerika geofüüsika liidu kõrgeim autasu väljapaistvate saavutuste eest geofüüsikas.
Bulgan

Bulgan (mongoli keeles Булган) on linn Mongoolias, Bulgani aimaki halduskeskus.
Bulgan asub Ulaanbaatarist ligikaudu 280 km lääneloodes, merepinnast 1208 meetri kõrgusel.
Möller-Zakomelski

Möller-Zakomelski (vene keeles "Меллер-Закомельский", saksa keeles "Möller-Sakomelsky") oli aadlisuguvõsa.
Ajalugu.
Suguvõsa päritolu kohta on mitmeid versioone. Arvatavasti oli selle esiisaks XVII sajandi 2. poolel Moskvas ja Arhangelskis elanud Bartholomäus Möller (Müller). XVIII sajandi algul elas Peterburis kaupmees Johann Möller. Viimase poeg Johann Georg Mölller (u 1725−1790) tegi karjääri sõjaväeteenistuses ja ülendati 1783. aastal kindral "en chef"´iks. 30. juunil (vkj) 1789. aastal anti talle Venemaa keisririigi parunitiitel ja ta sai Vitebski kubermangus asunud Zakomelskoje mõisa järgi perekonnanimeks Möller-Zakomelski. Tema järeltulijate hulgast võrsus mitmeid kõrgeid sõjaväelasi ja riigitegelasi. Suguvõsa oli kantud Peterburi kubermangu (1899), Smolenski ja Vitebski kubermangu aadlisuguvõsaraamatusse.
Haarlem (LAV)

Haarlem on asula Lõuna-Aafrika Vabariigis Lääne-Kapimaa provintsis Garden Route'i ringkonnas George'i vallas.
Asula on rajatud 1856. aastal. Alates 1860. aastast tegutses seal misjonijaam.
Lõuna-Aafrika Vabariigi 2011. aasta rahvaloenduse andmetel oli Haarlemi elanikest värvilisi 94,07%, mustanahalisi aafriklasi 4,21%, valgeid 0,93%, India või Aasia päritolu inimesi 0,04% ja teisi 0,76%. Afrikaani keelt pidas emakeeleks 97,56% inimesi, inglise keelt 1,31%, tsvana keelt 0,55% ja sotho keelt 0,29%.
Ganiu Atanda Ogungbe

Ganiu Atanda Ogungbe (sündinud 1. detsembril 1992) on Nigeeria jalgpallur. Ta võib tegutseda nii kaitsja kui ka kaitsva poolkaitsjana. Nooruses 10 mängus Nigeeria U17 koondisse ja 20 mängus Nigeeria U20 koondisse kuulunud mees, kes kasutab mängijanime Atanda, pääses 2011. aastal Aafrika noortemeistriks tulnud ja U20 MM-il käinud koondisse. 
2011. aastal Colombias peetud finaalturniiril tegi Atanda kaasa alagrupimängudes Guatemala ja Horvaatiaga ning kaheksandikfinaalis Inglismaaga ja veerandfinaalis Prantsusmaaga, mille Nigeeria lisaajal 2:3 kaotas. Kaks väravat lõi selles mängus prantslaste meeskonnas praegune Arsenali ründaja Alexandre Lacazette, samuti kuulusid Prantsusmaa ridadesse tol turniiril näiteks Antoine Griezmann, Kalidou Koulibaly, Cedric Bakambu ja Francis Coquelin.
Kaheksandikfinaalis nigeerlastele alla vandunud Inglismaa ridades käisid MM-il hiljem A-koondistesse jõudnutest Saido Berahino, Matt Phillips ja väravavaht Jack Butland. Nigeeria enda suurim staar on sirgunud aga Ahmed Musast, kes on mänginud hiljem näiteks Moskva CSKA-s ja Leicester Citys. Korraliku karjääri on teinud ka Kenneth Omeruo, kes pärast Chelsea FC hingekirja kuulumist ja mitmel pool laenul käimist on kahel viimasel hooajal esindanud La Liga klubi Leganest.
Atanda käis pärast MM-i end näitamas Hollandis Vitesses ja oli korraks lähedal ka liitumisele Arhemi klubi partneri Chelseaga, kuid see üleminek jäi siiski katki. Järgnenud aastad veetis Atanda Küprosel Omonia, Áchna Ethnikóse ja Neoni Enosise ridades, kokku jäi tema arvele kahe ja poole hooajaga Küprose kõrgliigas 61 mängu ja kaheksa väravat. Seejärel Bahreinis ja Põhja-Küprosel käinud Atanda viimane koduklubi oli Sloveenia esiliigas mängiv Krško, kelle eest ta sai kirja neli kohtumist.
2021. aasta veebruaris sõlmis ta lepingu Tulevikuga. Aastatel 2022–2025 mängis ta Maltal ning Bangladeshis ning aastast 2025 kuulub ta Tartu Tammeka ridadesse.
Elim

Elim on asula Lõuna-Aafrika Vabariigis Lääne-Kapimaa provintsis Overbergi ringkonnas Cape Agulhase vallas.
Asula on rajatud misjonijaamana 1824. aastal.
Lõuna-Aafrika Vabariigi 2011. aasta rahvaloenduse andmetel oli Elimi elanikest värvilisi 91,64%, mustanahalisi aafriklasi 7,37% ja valgeid 0,99%. Afrikaani keelt pidas emakeeleks 94,09% inimesi, inglise keelt 3,64%, tsvana keelt 0,89%, viipekeelt 0,40% ja suulu keelt 0,40%.
Mustafa Paša mošee

Mustafa Paša mošee (makedoonia keeles "Мустафа-пашина џамија"; albaania keeles "Xhamia e Mustafa Pashës"; türgi keeles "Mustafa Paşa Camii") on Osmanite riigi aegne mošee, mis asub Vana basaari kõrval Skopjes.
Türgi toetusel viis aastat kestnud renoveerimistööd lõppesid 2011. aastal.
Youssef El-Arabi

Youssef El-Arabi (sündinud 3. veebruaril 1987 Caenis) on Prantsusmaal sündinud Maroko jalgpallur, kes mängib ründajana Kreeka kõrgliiga klubis Olympiakós ja Maroko jalgpallikoondises.
Ta alustas klubikarjääri SM Caenis, mille meeskonnas debüteeris ta Prantsusmaa kõrgliigas 2009. aasta detsembris. Hooajal 2009–10 lõi ta Caeni meeskonnas Prantsusmaa esiliigas 11 väravat. Samal hooajal võitis Caeniga Prantsusmaa esiliiga. Hooajal 2010–11 lõi El-Arabi Prantsusmaa kõrgliigas 17 väravat.
Hooajal 2011–12 mängis ta Saudi Araabia kõrgliiga klubis Al Hilal ning lõi sel hooajal liigas 12 väravat.
2012. aasta juulis naasis El-Arabi Euroopasse, sõlmides viieaastase lepingu Hispaania kõrgliiga klubiga Granada. Granadas mängis ta neli hooaega ning lõi igal hooajal Hispaania kõrgliigas vähemalt kaheksa väravat. Tema edukaim hooaeg oli 2015–16, mil ta lõi 16 väravat.
Aastatel 2016–2019 mängis El-Arabi Katari kõrgliiga klubis Al-Duhail. Hooaegadel 2016–17 ja 2017–18 tuli ta Al-Duhailga Katari meistriks. Kahel esimesel hooajal lõi ta Katari kõrgliigas 24 väravat, hooajal 2018–19 26 väravat.
2019. aasta juulis sõlmis ta kolmeaastase lepingu Olympiakósega. Hooajal 2019–20 tuli ta klubiga Kreeka meistriks. Samal hooajal oli ta liigas 20 väravaga suurim väravakütt ning valiti liiga hooaja parimaks välismängijaks ja liiga hooaja sümboolsesse koosseisu.
Maroko jalgpallikoondises debüteeris El-Arabi 5. septembril 2010 mängus Kesk-Aafrika Vabariigi vastu. Koondisekarjääri esimese värava lõi ta 10. augustil 2011 sõprusmängus Senegali vastu. Maroko koondises on ta osalenud kolmedel Aafrika rahvaste karikavõistlustel.
Sidnei

Sidnei Rechel da Silva Júnior (tuntud lihtsalt kui Sidnei; sündinud 23. augustil 1989 Alegretes) on Brasiilia jalgpallur, kes mängib keskkaitsjana Brasiilia kõrgliigaklubis Goiás.
Ta alustas klubikarjääri Internacionalis, mille meeskonnas debüteeris ta Brasiilia kõrgliigas 2007. aastal.
2008. aasta juulis sõlmis ta viieaastase lepingu Portugali kõrgliigaklubiga Lissaboni Benfica. Hooajal 2011–12 mängis ta Benficast laenul Türgi kõrgliigaklubis Beşiktaş.
Hooajal 2013–14 mängis ta Benficast laenul Hispaania kõrgliigaklubis RCD Espanyol. Seejärel läks ta laenule Deportivo de La Coruñasse, kellega sõlmis 2016. aastal püsiva lepingu.
2018. aasta augustis sõlmis ta nelja-aastase lepingu Hispaania kõrgliigaklubiga Real Betis, kus mängis kokku kolm hooaega. 2021. aasta augustis lõpetati leping ennetähtaegselt. 2022. aasta jaanuaris asus ta mängima Cruzeiros, kuid juba sama aasta aprillis siirdus ta Goiási.
J'aime la vie

"J'aime la vie" on 1986. aasta Eurovisiooni lauluvõistluse võidulaul. Laulu esitas Sandra Kim ning selle on kirjutanud Jean-Paul Furnémont, Angelo Crisci
ja Rosario Marino Atria. Taustalauljad olid Crisci ja Furnémont koos Françoise Vidicki ning Patricia Maesseniga. Dirigent oli Jo Carlier.
Laulu esitati 3. mail 1986 Bergenis kolmeteistkümnendana, enne Saksamaad ning pärast Iirimaad. Laul kogus kokku 176 punkti ja sai seega 20 laulu seast esikoha.
See on siiani Belgia ainus võit konkursil.
Zhou Enlai

Zhou Enlai (traditsioonilises hiina kirjas 周恩來, lihtsustatud hiina kirjas 周恩来; "pinyin"'is "Zhōu Ēnlái"; 5. märts 1898 – 8. jaanuar 1976) oli Hiina Rahvavabariigi partei- ja riigitegelane.
Zhou Enlai oli pärit riigiametniku perekonnast. Aastatel 1920–1924 õppis ta Prantsusmaal, kus tutvus kommunistliku ideoloogiaga ja astus 1922. aastal Hiina Kommunistlikku Parteisse. Hiinasse naasmise järel oli Zhou Enlai Whampoa Sõjaväeakadeemia poliitilise osakonna juhataja ja teenis Guomindangi sõjaväes. Kommunistide ja Guomindangi konflikti järel 1927. aastal pani ta aluse Hiina Punaarmeele, osales 1934–1935 pikas marsis. Tema ülesandeks sai Hiina Kommunistliku Partei välissuhete korraldamine.
Hiina Rahvavabariigi moodustamise järel sai Zhou Enlaist Hiina Rahvavabariigi Riiginõukogu esimees (sisuliselt valitsusjuht).
Zhou Enlai etendas juhtivat rolli Hiina Rahvavabariigi ja Ameerika Ühendriikide suhete normaliseerimisel 1970. aastate algul.
1972. aastal diagnoositi Zhou Enlail vähk. Tema tervis halvenes ja alates 1974. aastast viibis ta haiglas.
Metohija

Metohija (serbia keeles "Метохија", albaania keeles "Dukagjini") on 3891 km² suurune ala, mis katab võrreldes Balkani poolsaare mäemassiividega suhteliselt tasaselt Kosovo edela- ja lääneosa. 2011. aastal elas seal ligikaudu 700 000 inimest. Ala koondab: Gjakova rajooni, Peći rajooni ja Prizreni rajooni.
Nimi.
Nimetus "Metohija" tuleneb kreekakeelsest sõnast "μετόχια", mis tähendab 'kloostrikinnistuid'. See on viide piirkonna paljudele küladele ja mõisatele, mis olid keskajal Serbia õigeusu kloostrite ja Áthose mäe omanduses.
Prizreni ringkond

Prizreni ringkond (albaania keeles "Rajoni i Prizrenit", serbia keeles "Призренски округ") on üks Kosovo seitsmest ringkonnast. Selle halduskeskus asub riigi suuruselt teises linnas Prizrenis. 2011. aasta rahvaloenduse andmetel elas ringkonnas 331 670 elanikku.
Eliot Vassamillet

Eliot Vassamillet (sündinud 29. detsembril 2000 Monsis) on Belgia laulja. Ta esindas 2019. aasta Eurovisiooni lauluvõistlusel Belgiat lauluga "Wake Up". Laul ei pääsenud poolfinaalist edasi saavutades 70 punktiga 13. koha.
Gora

Gora (serbia "Гора", albaania "Gоrё") on piirkond Lõuna-Kosovos (eelkõige Prizreni rajoonis), Kirde-Albaanias ja Põhja-Makedoonias, kus elavad enamuses goraanid.
Bingen am Rhein

Bingen am Rhein on Saksamaa linn Mainz-Bingeni ringkonnas Rheinland-Pfalzi liidumaal.
Eedo Kalle

Eedo Kalle (sündinud 28. juulil 1949 Tallinnas) on eesti majandusteadlane ja emeriitdotsent.
Haridus.
Lõpetas Tallinna I Keskkooli 1967; Tallinna Polütehnilise Instituudi majandusteaduskonna masinaehituse ökonoomika ja organiseerimise eriala 1972 ; TPI mittestatsionaarne aspirant 1975–1978. Majandusteaduste kandidaat 1979; dotsent 1985; professor 1997.
Töökäik.
TTÜs 1973–...: tootmise ökonoomika ja organiseerimise kateedri assistent 1973–1974; töö ja juhtimise teadusliku organiseerimise/töökorralduse labori vaneminsener 1975–1978; tootmise ökonoomika ja organiseerimise kateedri vanemõpetaja 1979–1982; dotsent 1983–1984; tööstusökonoomika kateedri dotsent 1985–1992; käitismajanduse/ärikorralduse instituudi tööteaduse aseprofessor 1992–1997, professor 1997–2002; tööteaduse õppetooli juhataja1992–2000; töökeskkonna ja -ohutuse õppetooli dotsent 2002–2005; tootmis- ja teeninduskorralduse õppetooli dotsent 2005– 2013; emeriitdotsent alates 2013.
Teadustöö põhisuunad.
Tootlikkuse kasvu juhtimine (analüüs, prognoosimine, plaanimine) makro- ja mikrotasandil, töö(jõu)turu probleemid.
Avaldanud ligi 170 teaduspublikatsiooni, sh 6 monograafiat; juhendanud ligi 200 lõputööd (sh 33 magistritööd).
Teadusorganisatoorne ja -administratiivne tegevus.
Euroopa Töö-ökonomistide Assotsiatsiooni (EALE) liige 1991. aastast; Eesti Kvaliteediühingu liige; Statistikaameti ekspert; TTÜ töökorralduse labori teaduslik juhendaja 1988-1992; toimetanud kogumikke Äritegevuse innovaatika ja Tööteadusalased uurimused.
Publikatsioonid.
Eedo Kalle publikatsioonid 
Harrastused.
Maakaartide, linnaplaanide kogumine.
Fatih

Fatih, mis enam-vähem asub ajaloolise Konstantinoopoli piirides, on Türgi pealinna İstanbuli vanim osa, kus asuvad kõik tähtsamad linnaametid. Fatih piirneb põhjas Kuldsarve lahega ja lõunas Marmara merega, läänes Theodosiuse müüriga ja idas Bosporuse väinaga. Vanalinnas asuvad kõik İstanbuli ajaloolised paigad, mis on kantud UNESCO maailmapärandisse.
Sultanahmet

Sultanahmet on Türgi pealinna İstanbuli vanima osa Fatihi ülalinn.
Sultan Ahmedi mošee

Sultan Ahmedi mošee (türgi keeles "Sultan Ahmet Camii") on osmanite ajastust pärinev reedemošee, mis asub Türgi pealinnas İstanbulis. 
Sakraalehitist tarindati Ahmet I võimu ajal aastatel 1609–1616.
Cristian Tello

Cristian Tello Herrera (sündinud 11. augustil 1991 Sabadellis) on Hispaania jalgpallur, kes mängib ründajana või äärepoolkaitsjana Saudi Araabia kõrgliigaklubis Al Fateh.
2002. aastal liitus ta FC Barcelona noorteakadeemiaga. Hooajal 2009–10 debüteeris ta Hispaania tugevuselt kolmandas liigas RCD Espanyoli reservmeeskonnas. Seejärel naasis ta Barcelonasse, mängides esmalt Barcelona reservmeeskonnas Hispaania esiliigas. Barcelona põhimeeskonnas 2011. aasta novembris Hispaania karikamängus. Hispaania kõrgliigas tegi ta debüüdi 28. jaanuaril 2012 mängus Villarreali vastu. Esimese värava lõi ta Hispaania kõrgliigas 2012. aasta veebruaris mängus Real Sociedadi vastu. Hooajal 2012–13 tuli ta Barcelonaga Hispaania meistriks.
Aastatel 2014–2016 mängis ta Barcelonast laenul Portugali kõrgliigaklubis FC Porto. 2016. aasta jaanuaris läks ta laenule Itaalia kõrgliigaklubisse ACF Fiorentina.
2017. aasta juunis sõlmis ta lepingu Hispaania kõrgliigaklubiga Real Betis. Seal mängis ta viis hooaega.
2022. aasta augustis sõlmis ta kolmeaastase lepingu Major League Socceri klubiga Los Angeles FC. Vaid pool aastat hiljem siirdus ta Saudi Araabia kõrgliigaklubisse Al Fateh
2012. aasta suveolümpiamängude jalgpalliturniiril kuulus Tello Hispaania olümpiameeskonda. 2013. aastal tuli ta Hispaania kuni 21-aastaste koondisega Euroopa omavanuste meistriks. Hispaania jalgpallikoondises debüteeris ta 14. augustil 2013 sõprusmängus Ecuadori vastu.
Krimml

Krimml on vald "(Gemeinde)" Austria Salzburgi liidumaa Zell am See ringkonnas (Pinzgau piirkonnas).
Krimml asub Salzachi jõe ääres, ülemise (lääne) "Pinzgau" piirkonna edelaserval Tirooli piiri ääres. See asub u 54 km Mittersillist läänes ja 54 km ringkonnakeskusest Zell am Seest. Asula keskosa asub kõrgusel 1067 m merepinnast.
Läänes viib Gerlosi kuru maantee Wald im Pinzgau kaudu Tirooli Zillertali. Lõunas viib Krimmler Ache org ("Krimmler Achental") oma ulatuslike alpikarjamaadega Dreiherrnspitze tippu (3499 m), mis on osa Kõrg-Tauerni Venedigeri rühmast. Lähedalasuv ratsarada üle Birnlücke kuru viib üle Alpide peaaheliku Tauferer Ahrntali Lõuna-Tiroolis (Itaalias).
Krimml on tuntud Krimmli koskede poolest, mis on populaarne turismisihtkoht. Kogulangusega u. 380 m on need kosed Euroopa kõrgeimate hulgas. Ka Salzachi jõe lähe asub Krimmlist põhja pool, kõrgusel 2300 m merepinnast.
Ajalugu.
Kui arheoloogilised leiud märgivad piirkonna asustamist varasel pronksiajal ja ka Hallstatti kultuuris 8.–6. sajandil eKr, oli tänapäeva "Pinzgau" u 200. aastast eKr osa keltide Noricumi kuningriigist. 15. aastast eKr Rooma riiki liidendatuna kulges Rooma tee piki Krimmler Ache oja kuni Alpide peaahelikuni. Pärast Rooma riigi langust 5. sajandil saksastati ala suuresti Baieri asunike poolt.
Esialgu keskaegse Baieri hertsogkonna osana on "Chrvmbel" mõisa esmamainitud 1228. aasta dokumendis, kui Salzburg peapiiskopid ostsid ülemise "Pinzgau" piirkonna. Kihelkonnakirikut on mainitud 1244. aastal. Sel ajal oli Krimml strateegiliselt oluline peatusena marsruudil, mis ühendas Salzburgi Ahrntali ja Tirooli krahvkonnaga.
Nagu paljudel Salzburgi maadel, kus reformatsioon oli levinud, rakendati Krimmli piirkonna talupoegadele vastureformatsiooni meetmeid, mille kehtestasid vürstlikud peapiiskopid, ja mitmed protestantlikud perekonnad saadeti välja. Pärast peapiiskopkonna sekulariseerimist läks see 1815. aastal lõpuks Austria keisririigile. 19. sajandi lõpust alates sai alpiturism järk-järgult oluliseks majandusteguriks.
Transport.
Krimmli jaam on läänepoolne lõpp-peatus kitsarööpmelisel Pinzgauer Lokalbahn raudteeliinil Zell am Seesse.
Lend (Salzburg)

Lend on vald ("Gemeinde") Austria Salzburgi liidumaa Zell am See ringkonnas (Pinzgau piirkonnas).
Willian José

Willian José da Silva (sündinud 23. novembril 1991 Porto Calvos) on Brasiilia jalgpallur, kes mängib ründajana Hispaania kõrgliiga klubis Real Betis
Ta alustas klubikarjääri Grêmio Barueris, mille põhimeeskonnas debüteeris ta Brasiilia kõrgliigas 2009. aastal. Aastatel 2011–2012 mängis ta Brasiilia kõrgliigas São Paulo ja 2013. aastal Santose ridades. 2012. aastal võitis ta São Pauloga Copa Sudamericana.
Hooaja 2013–14 teises pooles liitus ta Madridi Realiga. Ta mängis põhiliselt klubi reservmeeskonnas Hispaania esiliigas, lüües neli väravat. Hispaania kõrgliigas tegi ta debüüdi 11. mail 2014 mängus Celta de Vigo vastu. Hooajal 2014–2015 mängis ta Hispaania esiliigas Real Zaragoza ridades. Hooajal 2015–16 mängis ta Hispaania kõrgliigas UD Las Palmases. Hispaania kõrgliigas lõi ta esimese värava 12. detsembril 2015 mängus Real Betise vastu. Hooajal 2015–16 lõi ta Hispaania kõrgliigas üheksa väravat.
2016. aasta juulis sõlmis ta viieaastase lepingu Hispaania kõrgliiga klubiga Real Sociedad. Aastatel 2016–2020 lõi José Hispaania kõrgliigas neljal hooajal järjest vähemalt 11 väravat. Kõige edukam oli hooaeg 2017–18, mil ta lõi 15 väravat. Hooaja 2020–21 teises pooles mängis ta laenul Inglismaa kõrgliiga klubis Wolverhampton Wanderers. 2021. aasta augustis suundus ta üheks hooajaks laenule Real Betisesse.
2011. aastal võitis ta Brasiilia kuni 20-aastaste koondisega Lõuna-Ameerika omavanuste meistrivõistlused ja tuli samal aastal koondisega lisaks juunioride maailmameistriks.
Vincent Aboubakar

Vincent Aboubakar (sündinud 22. jaanuaril 1992 Yaoundés) on Kameruni jalgpallur, kes mängib ründajana Türgi kõrgliigaklubis Beşiktaş ja Kameruni jalgpallikoondises.
Klubikarjäär.
Ta alustas klubikarjääri Kameruni klubis Coton Sport.
2010. aasta mais liitus ta Prantsusmaa kõrgliigaklubiga Valenciennes. Seal mängis ta kokku kolm hooaega, lüües kokku üheksa väravat.
2013. aastal juulis siirdus ta Lorient'sse. Hooajal 2013–14 lõi ta Prantsusmaa kõrgliigas 16 väravat.
2014. aasta augustis sõlmis Aboubakar lepingu Portugali kõrgliigaklubiga Porto. Hooaegadel 2017–18 ja 2019–20 tuli ta Portoga Portugali meistriks. Individuaalselt oli tema edukaimad hooajad Portos 2015–16 ja 2017–18, mil ta lõi liigas vastavalt 13 ja 15 väravat.
Hooajal 2016–17 mängis ta Portost laenul Türgi kõrgliigaklubis Beşiktaş. Tema arvele jäi sel hooajal Türgi kõrgliigas 12 väravat. Beşiktaşesse naasis ta 2020. aasta septembris. Nii hooajal 2016–17 kui ka 2020–21 tuli ta Beşiktaşega Türgi meistriks.
2021. aasta juunis liitus ta Saudi Araabia kõrgliigaklubiga Al Nassr. 2023. aasta jaanuaris oli ta sunnitud klubist lahkuma, kuna klubiga liitus Cristiano Ronaldo ja Saudi Araabia klubidele seatud leegionäride piir sai ületatud. Samal kuul liitus Aboubakar taas Beşiktaşega, kellega sõlmis kahe ja poole aasta pikkuse lepingu.
Koondisekarjäär.
Kameruni jalgpallikoondises tegi Aboubakar debüüdi 29. mail 2010 sõprusmängus Slovakkia vastu. Samal aastal kuulus ta maailmameistrivõistlustel osalenud Kameruni koondisse. Koondisekarjääri esimese värava lõi ta 11. augustil 2010 sõprusmängus Poola vastu.
2017. aastal tuli ta Kameruni koondisega Aafrika meistriks. 2017. aasta Aafrika rahvaste karikavõistluste finaalis lõi ta Egiptuse vastu Kameruni võiduvärava.
Kodustel 2022. aasta Aafrika meistrivõistlustel oli ta kaheksa väravaga suurim väravakütt. Kamerun saavutas turniiril kolmanda koha.
2022. aasta maailmameistrivõistluste teises alagrupimängus lõi ta värava Serbia vastu ja viimases alagrupimängus Brasiilia vastu.
Ta on kuulunud Kameruni koondisse veel ka 2014. aasta maailmameistrivõistlustel, 2015. aasta Aafrika rahvaste karikavõistlustel ja 2017. aasta FIFA konföderatsioonide karikaturniiril.
Kinnisvara omadused

Kinnisvara on isikule kuuluvad kinnisasjad (maapinna piiritletud osa ehk maatükk), mis tekivad looduslikult või inimtegevuse tagajärjel, näiteks vesi, ehitised, mineraalid, puud. Üldiselt hõlmab kinnisvara maa füüsilist pinda ja seda, mis asub maapinnast allpool ja ülal. Kinnisvaraga on seotud ka õiguslikud protsessid, näiteks kõik omandiõigusedi, sealhulgas õigus maa omamiseks, müümiseks, rentimiseks ja nautimiseks. Üks olulisemaid aspekte on kinnisvara väärtus. Eristatakse kaht peamist kinnisvara omadust, mis mõjutavad selle väärtust. Need on majanduslikud omadused ja  füüsikalised omadused. Omadused kujundavad väärtuse, muutes nii kinnisvara eriliseks.
Füüsikalised omadused.
Ainulaadsus, hävimatus ja liikumatus – need kolm füüsilist omadust eristavad kinnisvara kui maad nende majanduslikest omadustest. Ainulaadsus toob välja omaduse, et iga maatükk erineb geograafiliselt ning et kaks maatükki ei saa kunagi olla ühesugused. Hävimatus iseloomustab maad, mis on püsiv ja vastupidav. Liikumatus ühendab kõiki kinnisvara geograafiliste asukohtadega maatükke, mida ei saa muuta. Eelnimetatud tunnused eristavad maad majanduses muudest varadest.
Majanduslikud omadused.
Kinnisvara majanduslikeks omadusteks on asukoha või piirkonna eelistused, nende arendused ning investeeringute püsivus ja arv. Kõige olulisem neist on asukoha või piirkonna eelistused, sest kinnisvara kuldreegeliks on "asukoht, asukoht, asukoht". Asukoht kajastab inimeste soove ja maitse-eelistusi piirkonna suhtes, lähtudes sellistest teguritest nagu mugavus, maine ja ajalugu. Suur osa kinnisvarast on ka arendused. Arendused on korrektiivid nagu ehitistele maa-ala juurde lisamine või siis olemasoleva maa muutmine. Need mõjutavad omakorda kinnisvara väärtust. Arendused võivad olla erinevad, näiteks privaatsed (kodud ja aiad) või avalikud (kõnniteed ja kanalisatsioonisüsteemid). Samuti on olulisel kohal investeeringute püsivus ja tehingute arv. Investeeringute püsivus muudab maa praktilisemaks, täpsemalt see loob eluks hädavajalikke funktsioone, näiteks drenaaži-, elektri-, vee- ja kanalisatsioonisüsteemid. Eelnevalt mainitud omadused muudavad maa haruldaseks.
Prishtina ringkond

Prishtina ringkond (albaania keeles "Rajoni i Prishtinës", serbia keeles "Приштински округ") on üks Kosovo seitsmest ringkonnast. Selle halduskeskus asub riigi pealinnas Prishtinas. 2011. aasta rahvaloenduse andmetel elas ringkonnas 477 312 elanikku.
Pejë ringkond

Pejë ringkond (albaania keeles "Rajoni i Pejës", serbia keeles "Пећки округ") on üks Kosovo seitsmest ringkonnast. Selle halduskeskus asub riigi suuruselt neljandas linnas Pejës. 2011. aasta rahvaloenduse andmetel elas ringkonnas 174 235 elanikku.
Traakia keel

Traakia keel oli halvasti kinnistunud väljasurnud keel, mida rääkisid traaklased iidsel ajal Kagu-Euroopas. Traakia keele keelelistest sugulustest on teatud vähe, kuid üldiselt ollakse ühel meelel, et see oli satemi omadustega indoeuroopa keel.
Traakia keeli räägiti praeguses Bulgaarias, Rumeenias, Põhja-Makedoonias, Kesk-Makedoonias (Kreeka), Lääne-Traakias (Kreeka), Ida-Traakias (Türgi) ja Bitüünias (Türgi).
Laura-Liis Valdmaa

Laura-Liis Valdmaa (sündinud 18. juunil 2004 Tartus) on eesti ujuja.
Laura-Liis Valdmaa on õppinud Ülenurme Gümnaasiumis ja Tartu Mart Reiniku Koolis ning õpib Tartu Tamme Gümnaasiumis (meditsiinisuunal).Ta kuulub spordiklubisse Yess (mis kuni 2020. aastani oli Tartu ujumisklubi). Saanud Eesti meistrivõistlustel oma vanuseklassis ja absoluutujumises kokku 30 medalit, millest 12 on kuldsed.
Ujujakarjäär.
Laura-Liisi Valdmaa hakkas ujumisega tegelema Kannikese lasteaias, kui ta oli alles nelja-aastane. Valdmaa lemmikaladeks on kujunenud seliliujumine, peamiselt 200 m. Valdmaa võistleb nii individuaalselt kui ka meeskonnas ning lühiraja ja pika raja basseinides.
Laura-Liis Valdmaa treener oli aastatel 2008–2019 Janno Jürgenson, 2017. aastal sai tema treeneriks Mihhail Strungar. 2018. aastast on ta treener Karel Seli ja üldkehalise ettevalmistuse treener Uku Kams. 
Valdmaa treenib 9 korda nädalas. Kõige suurem maht on soojamaa laagritel ning enne suuri võistlusi toimuvatel koondise laagritel, kus toimuvad tervise- ja sporditestid ning sportlaste videoanalüüsid. 
Eesti meistrivõistlustel on Valdmaa osalenud alates 2014. aastast. Medalite rekordaastaks oli 2018, mil ta tõi kodumaistelt meistrivõistlustelt koju 10 medalit. Eesti meistrivõistlustest sai 2018. aastal kaks eraldi võistlust: Eesti meistrivõistlused ja Eesti juunioride meistrivõistlused. Valdmaa osales mõlemal. Kõige suuremad võistlused, millel Valdmaa on osalenud, on Enofili ja Euroopa juunioride meistrivõistluste finaalides, kuid nendelt ei õnnestunud tal ühtegi medalit tuua.
Laura-Liis Valdmaale pakkus 2018. aastal koostööd Arena ning sellest ajast saati on Arena Valdmaa sponsor. 
Eesti rekordid.
Juuniori vanuseklassis on Valdmaal 100 m ja 200 m seliliujumises Eesti rekordid ning noorte vanuseklassist 800 m vaba-, 50 m selili-, 50 m liblik-, 100 m selili- ja 200 m seliliujumises.
Isiklikku.
Laura-Liis Valdmaa vanemad on Hille Järve ja Andrus Valdmaa.
Aafrika prantsuse keel

Aafrika prantsuse keel (prantsuse keeles "français africain") on prantsuskeelsete lektide kogum, mida kõneldakse Aafrika mandril ja selle lähedastel saartel. Aafrika 34 riigis ja territooriumil valdavad prantsuse keelt vähemalt mingil määral 141 miljonit inimest.
Trigonomeetriline nivelleerimine

Ehituses ja mõõdistamisel kasutatavat nivelleerimise standardmeetodit nimetatakse trigonomeetriliseks nivelleerimiseks. Trigonomeetriline nivelleerimine on punktidevahelise kõrguskasvu määramine viseerimiskiire vertikaalnurga suuruse ja punktidevahelise kauguse järgi (arvestades instrumendi ja viseerimistähise kõrgust). Vahemaad mõõdetakse kas otse või arvutatakse geodeetilise mõõdistamistulemuste järgi. Trigonomeetrilise nivelleerimise tegemiseks on vajalik tahhümeeter ja prisma.
Trigonomeetrilist nivelleerimist saab teha kahel järgmisel viisil:
1) Keskelt nivelleerimine
2) Otsast nivelleerimine
"Esimeses" mõõdetakse punktide horisontaalset kaugust, kui see on võimalik, vaadeldakse vertikaalnurki ja seejärel arvutatakse nende abil kaugused. Pikema vahemaa mõõdistamisel tuleb arvestada Maa kumerust ja murdumist, see lisatakse lineaarselt arvutatud kaugustele. Nivelliir asub kahe punkti keskel.
"Teises" tuuakse nivelliir ühe punkti juurde ja teostatakse otsast nivelleerimine teise punkti. Nivelleerimine toimub kahe punkti vahel otse. Kumeruse ja murdumise parandused rakendatakse otse nurkadele. 
Nivelleerimise kiiruse ja mugavuse parandamiseks kasutavad tahhümeetrid juba eelnevalt sisestatud lähteandmeid ja mõõdetud horsinataal- ja vertikaalsuuna lugemeid.
Musée de l'Air et de l'Espace

Musée de l'Air et de l'Espace du Bourget on Prantsusmaa kõige olulisem lennundusmuuseum; see on vanim ja üks suurimaid maailmas.
Osa näitusest asub saalides, millest olulisim on “"Grande Galerie"”; kõige vähem habras lennukid on avatud. Muuseumi reserve (teiste hulgas üle 150 lennuki) hoitakse peamiselt lennujaama edelas, Dugny valla territooriumil.
Muuseumi sissepääs on tasuline, välja arvatud kuu esimene pühapäev.
Prantsuse keele geograafiline leviala

Organisatsion internationale de la Francophonie (OIF) 2014. aasta aruande kohaselt kõneleb prantsuse keelt 274 miljonit inimest, kellest 212 miljonit kasutab keelt iga päev, ülejäänud 62 miljonit on seda õppinud võõrkeelena.
Kõrge levimus.
Üle poole elanikkonnast valdab prantsuse keelt järgmistes riikides ja territooriumitel:
Eesti tegevkorvpallurid välisliigades

Sellel lehel on loetletud Eesti korvpallurid, kes mängivad välismaa klubide eest. Leht kajastab klubisid, kus mängija momendil mängib. Siin ei ole kajastatud ajaloolisi andmeid. Tabelis on toodud mängija nimi, sünniaasta, mängija pikkus, mängija praegune meeskond, meeskonnaga liitumise hooaeg ja liiga, kus meeskond mängib. 
Enim mängib Eesti korvpallureid USAs (10 meest ja 3 naist), Hispaanias (8 meest ja 1 naine) ja Itaalias (8 meest ja 1 naine).
Abja-Paluoja tänavate loend

"Siin on loetletud Abja-Paluoja tänavaid ja toodud nende pikkused."
Juhan Karu

Juhan Karu (8. detsember 1897 Karksi vald, Pärnumaa – 1. oktoober 1923) oli eesti haritlane.
Ta tõlkis eesti keelde olulist bioloogia-alast kirjandust, sealhulgas koos Juhan Auliga (tollal Juhan Klein) ka tähtsa botaanikaõpiku – Strasburger jt 1926.
Ilmar Rootsi

Ilmar Rootsi (12. mai 1937 – 19. veebruar 2021) oli Eesti sportlane (jooksja) ja hundiuurija, üks tuntumaid jahindusloolasi.
Ta oli pärit Harjumaalt Padiselt, kuid suurem osa tema elust möödus Tartus, ta oli ka Tartu Jahindusklubi liige. 
Sportlasena.
Noorena oli Ilmar Rootsi aktiivne sportlane, kahekordne Eesti meister kesk- ja pikamaajooksus. Oma esimese võidu sai ta 1955. aastal Padise külanõukogu spordipäeval, 1500 m jooksus ajaga 5,27,0. Ja sealt algas ka tema tõeline sporditee. Pärast Padise 7-klassilise kooli lõpetamist läks ta edasi õppima Jänedale ja ta ise ütleb, et kui poleks sinna sattunud, poleks ehk olnud neid tulevasi võite ja medaleid.
Oma esimese medali võitis ta aga 21-aastaselt, 1958 aastal, Viljandis toimunud Eesti murdmaajooksu esivõistlustel 3km jooksul 7 koht.
1966. aastal lõpetas ta Tartu Riikliku Ülikooli kehakultuuriteaduskonna, töötas treeneri ja metoodikuna, võitis hiljem medaleid veteranide Euroopa meistrivõistlustelt.
Loodushuvilise ja jahindusloolasena.
Jahimehe ja suure ajaloohuvilisena kujunes Ilmar Rootsist aastate jooksul Eesti jahindusajaloo üks parimaid tundjaid ja uurijaid. Ta avaldas üle saja artikli ajakirjades Eesti Loodus, Eesti Mets, Eesti Jahimees, kirjutades Eesti jahinduse ajaloost ja ulukitest, meie esivanemate uskumustest ja kommetest seoses jahi ning ulukitega. 
Tema elutööks kujunes aga hundi mineviku ja rahvapärimuste uurimine. Tõuke selleks sai ta 1980. aasta käigust Eesti Kirjandusmuuseumisse, mil hakkas uurima jahipidamise ja ulukite kohta käivat pärimust Jakob Hurda ja Matthias Johann Eiseni rahvaluulekogudes ja rahvaluule arhiivis. Uurimistöö tulemusena ilmus 2005. aastal monograafia "Tuli susi soovikusta" ja 2011. aastal kaitses ta Tartu Ülikooli ajaloo ja arheoloogia instituudi juures doktoritööd "Hunt ja inimene: suhted Eestis XVIII sajandi keskpaigast XIX sajandi lõpuni" (juhendaja professor Tiit Rosenberg). Veel on tema sulest ilmunud raamat "Jaht ja ulukid rahvakultuuris".
Ilmar Rootsi kuulus ajalehe Jahimees ja sellest välja kasvanud ajakirja Eesti Jahimees toimkonda peaaegu väljaande asutamisest alates.
Tunnustus.
2020. aastal autasustas Eesti Jahimeeste Selts teda seltsi kõrgeima autasuga, vapimärgiga "Metsis".
Jekaterina Gradova

Jekaterina Gradova (vene Екатерина Георгиевна Градова; 6. oktoober 1946 Moskva – 22. veebruar 2021 Moskva) oli vene teatri- ja filminäitleja.
Ta sai eriti tuntuks Katrin Kinni (Katja Kozlova) rolliga kultusteleseriaalis "Seitseteist kevadist hetke" ja Svetlana Petrovna Volokušina rolliga teleseriaalis "Kohtumispaika ei tohi muuta". 
Jekaterina Gradova sündis Moskvas arhitekt Georgi Gradovi ja näitleja Raissa Gradova peres. Õppis Moskva Riiklikus Lingvistika Ülikoolis ja Moskva Kunstiteatri (MHAT) stuudiokoolis Vassili Markovi kursusel. 
Aastatel 1970–1987 töötas näitlejana Moskva Satiiriteatris.
Ta oli kaks korda abielus. Tema esimene abikaasa oli Venemaal tuntud ja armastatud näitleja Andrei Mironov. Nad olid abielus aastail 1971–1976. Nende tütar Maria Mironova on samuti näitleja. Tema teine abikaasa oli Igor Timofejev, peres kasvas lapsendatud poeg Aleksei (sündinud 1992).
Jekaterina Gradova suri insuldi tagajärjel 22. veebruaril 2021, olles 74-aastane. Ta maeti 24. veebruaril Moskva Trojekurovo kalmistule.
Hamburg (LAV)

Hamburg on asula Lõuna-Aafrika Vabariigis Ida-Kapimaa provintsis Amathole ringkonnas Ngqushwa vallas. Hamburg asub India ookeani rannikul.
Hamburg on asutatud 1857. aastal saksa ümberasujate poolt.
Lõuna-Aafrika Vabariigi 2011. aasta rahvaloenduse andmetel oli Hamburgi elanikest mustanahalisi aafriklasi 95,85%, valgeid 4,01%, värvilisi 0,07% ja India või Aasia päritolu inimesi 0,07%. Koosa keelt pidas emakeeleks 91,15% inimesi, inglise keelt 4,91%, tsonga keelt 1,56%, afrikaani keelt 1,19% ja sotho keelt 0,67%.
Karksi-Nuia tänavate loend

"Siin on loetletud Karksi-Nuia tänavaid ja toodud nende pikkused."
Stalinlikud repressioonid

Stalinlikud repressioonid (vene keeles "сталинские репрессии") olid massilised poliitilised repressioonid Nõukogude Liidus stalinismi perioodil (1920. aastate lõpuaastatest kuni 1950. aastate algusaastateni).
Osa ajaloolasi käsitleb stalinlikke repressioone Punase terrori jätkuna.
Stalinlike repressioonide ametlikuks ideoloogiliseks aluseks loetakse kontseptsiooni klassivõitluse tugevdamisest sotsialismi ülesehitamise käigus, mille formuleeris ÜK(b)P Keskkomitee peasekretär Jossif Stalin Üleliidulise Kommunistliku Partei Keskkomitee pleenumil juulis 1928.
Kõige massilisemate repressioonide, nn Suure terrori (1936–1938) periood, algas Nikolai Ježovi nimetamisega septembris 1936 NKVD juhiks.
Statistilisi andmeid represseeritute kohta (1928–1953).
11. detsembril 1953 NSV Liidu Siseministeeriumi eriosakonna koostatud tõendis esitati aastate lõikes OGPU-s (eksisteeris kuni 1934), NSV Liidu Siseasjade Rahvakomissariaadis (NKVD; 1934–1946) ja NSV Liidu Siseministeeriumis (MVD) arreteeritute (kuni 1939) ja süüdimõistetute (kuni 1953. aasta teise poolaastani) koguarvud:
Aastate 1939–1953 kohta ülalmainitud tõendis arreteeritute arv puudub ja süüdimõistetute arv on antud ainult kontrrevolutsioonilise tegevuse eest:
Chauntra

Chauntra on asula Indias Himachal Pradeshis Mandi ringkonnas (Pathankoti ja Mandit ühendava) National Highway 20 ääres Joginder Nagari lähedal. Geograafilised koordinaadid on 32°00′53″N, 76°44′05″E. 
Asula asetseb umbes 1300 km kõrgusel merepinnast. Põhja pool paiknevad Dhauladhari mäed, kus paikneb tiibvarjukeskus Billinger. Asulast idas on Bajgad Khadi jõgi, mis saab alguse Gunheri lähedalt põhja poolt ja voolab lõunasse Bhaterhi poole. Maastik alaneb lõuna suunas terrasspõldudena (Lower Chauntra, mis hõlmab ka väikesed külad Bhaterhi ja Sainthal). Suure osa praeguse tiibetlaste asunduse asulast hõlmas varem teepõld, millest väike osa on säilinud. Ala on teekasvatuseks soodne.
Tiibetlaste kogukond.
Tiibeti põgenikud, kes on pärit peamiselt Khamist, asusid Chauntrasse elama 1970. aastatel, rajasid kaks väikest asulat, mida hüütakse "Khang-sarma" ja "Khang-nyingma" ('uute majade' ja 'vanade majade'). Algseid asunikke oli umbes kuuskümmend perekonda.
Chauntras on kaks tiibeti kooli, Sambhota Chauntra ja TCV Chauntra. On rajatud mitu kloostrit, sealhulgas Bhumang Jampaling ("Drikung Kagyu" koolkond) ja Zabsang Choekhor Ling (ningma koolkond). On ka mungakolledž Dzongsar Khyentse Chökyi Lodrö instituut (Dzongsar Shedra), kus elab palju munki.
Gameboy Tetris

 Gameboy Tetris (kodanikunimega Pavel Botšarov; sündinud 11. märtsil 1986 Haapsalus) on Eesti muusik ja raadiosaatejuht.
Ta on koos Roma Piga Raadio 2 vene muusikat ja kultuuri laiemalt tutvustava saate "Tetris" saatejuht.
Koostöös Nubluga on ta avaldanud lood "Für Oksana"ja "kuhu kadus sten"
Novembris 2019 sai ta Eesti kodakondsuse.
2020. aasta detsembris alustas Pavel soolokarjääriga ning sõlmis plaadilepingu ettevõttega Warner Music Baltics. 
2023. aasta juulis teatas Pavel, et lahkub ansamblist 5MIINUST.
Red Bull SoundClash.
Unibet Arena Blackboxis toimus 04.11.23 Red Bull SoundClash, mille ta ka võitis. Tema vastaseks oli NOËP.
Sirkeci raudteejaam

Sirkeci raudteejaam ehk İstanbuli raudteejaam (türgi keeles "Sirkeci garı" või "İstanbul garı") on raudteejaam Türgi pealinnas İstanbulis. Gülhane pargist ja Topkapı paleest asub see vahetult loodes, mitte kaugel Sarajburnu neemest.
Ajalugu.
1880. aastate alguses ühendati İstanbul raudteesüsteemiga Mandri-Euroopas. Yedikule raudteejaama läbiv raudtee jõuab Ida-Traakiast kallastpidi Sirkeci raudteejaama, kulgedes kaarena ümber poolsaarel asuva vanalinna.
1890. aastal arhitektuuriliselt orientalistlikus stiilis valminud jaamahoonest väljusid reisirongid Austria-Ungari pealinna Viinini. Osmanite ettevõtte Idaraudtee suunistega teenindati aga Idaekspressi liini isegi algusega Pariisist.
Muuseumina.
2005. aastal muudeti jaamahoone İstanbuli Raudteemuuseumiks. 2013. aastani toimis see veel lõppjaamana, kust sai sõita nii Thessaloníkini kui Bukarestini (ümberistumisvagunitega Sofiasse ja Belgradi). Halkalı raudteejaam teenindab viimast rongiliini siiani, asudes 28 km kaugusel läänes ja olles kogu Euroopa-poolse rongiliikluse tänaseks algus- ja lõpp-punktiks ning kaubajaamaks.
Idaraudtee

Idaraudtee (prantsuse keeles "Chemins de fer Orientaux", aruandlusmärgina "CO"; türgi keeles "Rumeli Demiryolu" või "İstanbul-Viyana Demiryolu") oli osmanite raudteekompanii, mis teenindas kunagise Rumeelia aladel Idaekspressi aastail 1889–1937.
Ettevõtte peakorter asus esmalt Pariisis (1869–1878), siis Viinis (1878–1912) ja lõpuks Esimese Balkani sõja järel İstanbulis (1912–1937).
Leogang

Leogang on vald "(Gemeinde)" Austria Salzburgi liidumaa Zell am See ringkonnas (Pinzgau piirkonnas). See on kuulus talispordi- ja suvine mägimatkakuurort.
 Kaevandus- ja gootimuuseum
 "Schaubergwerk Leogang"
Maishofen

Maishofen on vald ("Gemeinde") Austria Salzburgi liidumaa Zell am See ringkonnas (Pinzgau piirkonnas).
Ante Budimir

Ante Budimir (sündinud 22. juulil 1991 Zenicas) on Horvaatia jalgpallur, kes mängib ründajana Hispaania kõrgliiga klubis CA Osasuna ja Horvaatia jalgpallikoondises.
2011. aastal debüteeris ta Horvaatia kõrgliigas Zaprešići Interi ridades. 2013. aastal liitus ta NK Lokomotivaga. Hooajal 2013–14 lõi ta Lokomotiva särgis Horvaatia kõrgliigas 12 väravat.
2014. aasta augustis sõlmis ta lepingu Saksamaa esiliiga klubiga FC St. Pauli, kuid ei suutnud hooajal 2014–15 liigas ühtegi väravat lüüa. Hooajal 2015–2016 mängis ta laenul Itaalia esiliiga klubis Crotone ning lõi sel hooajal liigas 16 väravat.
2016. aastal sõlmis ta lepingu Itaalia kõrgliiga klubiga UC Sampdoria, kuid naasis aasta hiljem Crotonesse, kus mängis veel kaks hooaega.
2019. aasta jaanuaris läks Budimir Crotonest laenule Hispaania esiliiga klubisse Mallorca. Hooajal 2019–20 mängis ta Mallorcaga Hispaania kõrgliigas. Ta lõi sel hooajal liigas 13 väravat ning oli Mallorca hooaja parim ja liigas paremuselt kaheksas väravakütt. 2020. aasta oktoobris läks ta laenule Osasunasse.
Horvaatia jalgpallikoondises tegi Budimir debüüdi 7. oktoobril 2020 sõprusmängus Šveitsi vastu. Koondisekarjääri esimese värava lõi ta sama aasta 11. novembril sõprusmängus Türgi vastu.
Süütepool

Süütepool on auto süütesüsteemi induktsioonipool, mis muudab aku pinge süüteküünlas sädemeks, et süüdata kütus. Ühtedel süütepoolidel on sisemine takisti ja teistel on välimine takisti. Takistit on vaja, et limiteerida autoakust tulevat voolu. Tänapäevastel autodel on iga silindri jaoks üks süütepool. Süütepoole kasutatakse peamiselt bensiinimootoris, kuna diiselmootoris kasutatakse kütuse süütamiseks survet.
Süütepooli ehitus.
Süütepool koosneb kolmest põhiosast: peamine mähis, teine mähis ja raudtuum. Peamine mähis on jäme vasktraat, millel on ligi 30 000 pööret. Teine mähis on peenike vasktraat, millel on palju rohkem pöördeid. Tavaliselt ligi 210 000 pööret. Raudtuum on vajalik magnetvälja energia salvestamiseks. Tavaliselt on süütepool plastikümbrises.
Tööpõhimõte.
Süütepooli peamine eesmärk on süüdata kütus. Elektrivool läbib peamist mähist, mis tekitab elektromagnetvälja. Elektromagnetvälja tekkimine peamises mähises toob selle esile ka teises mähises. Järgmisena katkestatakse elektrivoolu ühendus, mis tekitab kõrgepinge, mis juhitakse süüteküünlasse, kus toimub säde, mis süütab kütuse.
Kool (perekonnanimi)

Kool on eesti ja hollandi perekonnanimi.
Seisuga 1. jaanuar 2021 oli Eestis perekonnanimi Kool 383 inimesel (184 mehel ja 199 naisel). Perekonnanimede levikult oli Kool meeste puhul 344. ja naiste puhul 347. kohal. Perekonnanimi Kool oli levinuim Tartu maakonnas, kus neid oli 10 000 elaniku kohta 8,95.
Middelburg

Middelburg on linn ja vald Hollandis, Zeelandi provintsi halduskeskus.
Asula oli olemas juba 9. sajandil. Middelburg sai linnaõigused 1219. aastal.